ཤེས་རྟོགས་བྱུང་བར་གཞིགས་ན།ད་ཕན་ལོ་ཤས་རིང་མཚོ་སྔོན་ཞིང་ཆེན་གྱིས་འགག་སྒོའི་རྨང་གཞིའི་སྒྲིག་བཀོད་འཛུགས་སྐྲུན་བྱ་རྒྱུ་དེ་ལས་དོན་གལ་ཆེན་ཞིག་ལ་བརྩིས་ནས་དམ་འཛིན་བྱས་པར་མ་དངུལ་བསྡོམས་སྒོར་ཁྲི༣༣༧༣བཏང་བ་རེད།རྒྱལ་སྤྱིའི་མཁའ་འགྲུལ་ས་ཚིགས་ཐོག་ཁང་སྒྱུར་བཀོད་རྣམ་གྲངས་ལེགས་སྒྲུབ་བྱས་ཏེ་མཚོ་སྔོན་ཞིང་ཆེན་གྱི་འགག་སྒོའི་རྨང་གཞིའི་སྒྲིག་བཀོད་དེ་རྒྱལ་སྤྱིའི་མཁའ་ལམ་ལ་ཞབས་ཞུ་བྱེད་པའི་མཁྲེགས་ཆས་ཚད་གཞི་ལོན་པ་རེད།མིག་སྔརརྒྱལ་སྤྱིའི་མཁའ་འགྲུལ་ས་ཚིགས་ཐོག་ཁང་གི་འགག་སྒོ་ཞིབ་བཤེར་སྒྲིག་གཞིའི་གཞུང་དོན་སྒྲུབ་ཁང་ཆ་ཚང་བ་དང་།ཞིབ་བཤེར་སྒྲིག་ཆས་བསྒར་ཟིན་པ།མི་སྣ་བཀོད་སྒྲིག་ཟིན་པ་བཅས་བྱུང་ནས་རྒྱལ་སྤྱིའི་མཁའ་འགྲུལ་ཞབས་ཞུའི་རྒྱུན་གཏན་གྱི་དགོས་མཁོ་སྐོང་ཐུབ་ཀྱི་ཡོད་པ་རེད།ཉེ་དུས་རྒྱལ་སྤྱིའི་མཁའ་ལམ་གཉིས་བདེ་བླག་ངང་ཤར་གཏོང་བྱེད་པའི་ནང་གཅིག་ནི་མཚོ་སྔོན་མཁའ་འགྲུལ་མ་འཇོག་དོ་དམ་ཚད་ཡོད་ཀུང་སིའིམཛེས་སྡུག་ལྡན་པའི་མཚོ་སྔོནརྟགས་ཅན་གྱི་ཟི་ལིང་ནས་པང་ཁོག་བར་གྱི་མཁའ་ལམ་དང་ཅིག་ཤོས་ནི་ཟླ༡༢ཚེས༡༥ཉིན་ཟི་ལིང་ནས་ཁོར་ལྷོའི་ཧྲོའར་བར་འཕུར་བའི་མཁའ་ལམ་དེ་རེད།